
A fluidum bányászat geomorfológiai következményei Hajdú-Bihar megyében

Az intenzív emberi felszínalakítás egyik jellemző területe a bányászat. Nem mindennapi jelenségek azonban a kőolaj- és földgázbányászat szerencsétlenségei után visszamaradt kráterek. Rendkívül látványosak különösen alföldi környezetben. Magyarországon számos található belőlük, azonban a földrajztudomány eddig kevés figyelmet fordított rájuk.

Az egyik ilyen krátert Nagyhegyesen még Borsy Zoltán mérte fel 1967-ben. Jelen dolgozat egyik célja ennek a felmérésnek a megismétlése. Ebben az esetben azonban nem csupán geodéziai felmérést kívántunk végezni. Módszerek széles körét alkalmaztuk, hogy a kapott eredmények segítségével az antropogén geomorfológia tudományának szemszögéből részletes leírást adjunk róla.



